Document ID: 32012D0391

NEUVOSTON PÄÄTÖS 2012/391/YUTP,
annettu 16 päivänä heinäkuuta 2012,
Euroopan unionin poliisioperaatiosta Afganistanissa (EUPOL AFGANISTAN) annetun päätöksen 2010/279/YUTP muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
ottaa huomioon unionin ulkoasioiden ja turvallisuuspolitiikan korkean edustajan ehdotuksen,
sekä katsoo seuraavaa:
(1)
Neuvosto hyväksyi 18 päivänä toukokuuta 2010 päätöksen 2010/279/YUTP (1), jolla jatkettiin EUPOL AFGANISTANia 31 päivään toukokuuta 2013 asti.
(2)
Nykyinen rahoitusohje on voimassa 31 päivään heinäkuuta 2012 saakka.
(3)
Päätöstä 2010/279/YUTP olisi näin ollen muutettava rahoitusohjeen sisällyttämiseksi 1 päivänä elokuuta 2012 alkavaa ja 31 päivänä toukokuuta 2013 päättyvää kautta varten,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 2010/279/YUTP 13 artikla seuraavasti:
"13 artikla
Rahoitusjärjestelyt
1. EUPOL AFGANISTANiin liittyviin menoihin tarkoitettu rahoitusohje 31 päivänä heinäkuuta 2011 päättyvällä kaudella on 54 600 000 euroa.
EUPOL AFGANISTANiin liittyviin menoihin tarkoitettu rahoitusohje 1 päivänä elokuuta 2011 alkavaa ja 31 päivänä heinäkuuta 2012 päättyvällä kaudella on 60 500 000 euroa.
EUPOL AFGANISTANiin liittyviin menoihin tarkoitettu rahoitusohje 1 päivänä elokuuta 2012 alkavalla ja 31 päivänä toukokuuta 2013 päättyvällä kaudella on 56 870 000 euroa.
2. Kaikkia menoja hallinnoidaan unionin yleiseen talousarvioon sovellettavien sääntöjen ja menettelyjen mukaisesti.
3. Operaation johtaja raportoi komissiolle ja toimii tämän valvonnassa niiden toimien osalta, jotka hän toteuttaa sopimuksensa mukaisesti.
4. Kolmansien valtioiden kansalaisille annetaan mahdollisuus osallistua sopimuksia koskeviin tarjouskilpailuihin. Komission suostumuksella operaation johtaja voi sopia teknisistä järjestelyistä operaation vaatimien tarvikkeiden, palvelujen ja tilojen toimittamisesta alueellisten komentokeskusten / PRT-ryhmien johtovaltioiden ja Afganistanissa toimivien kansainvälisten toimijoiden kanssa, erityisesti jos se on turvallisuussyistä tarpeen.
5. Rahoitusjärjestelyissä noudatetaan EUPOL AFGANISTANin operatiivisia vaatimuksia, mukaan lukien laitteiden yhteensopivuus ja operaatioon kuuluvien ryhmien yhteistoimintakyky, ja otetaan huomioon henkilöstön sijoittaminen alueellisiin komentokeskuksiin ja PRT-ryhmiin."
2 artikla
Tämä päätös tulee voimaan päivänä, jona se hyväksytään.
Tehty Brysselissä 16 päivänä heinäkuuta 2012.

Labels: 2
18
15